กบข.ไม่ปรับพอร์ตรับมือการเมือง
กบข.ไม่ปรับพอร์ตรับมือการเมือง
17 ก.พ. 2553

กบข.ไม่ปรับพอร์ตรับมือการเมือง
น.ส.โสภาวดี เลิศมนัสชัย เลขาธิการ กองทุนบำเน็จบำนาญข้าราชการ(กบข.) เปิดเผยว่า ยอมรับว่าปัจจัยระยะใกล้ที่กบข.ให้ความสำคัญมากที่สุดคือเรื่องประเด็นทางการเมืองที่จะต้องติดตาม และพยายามประเมินสถานการณ์ โดยตั้งสมมุติฐานออกมาในหลาย ๆ กรณี ว่าหากเกิดเหตุการณ์แบบนี้ ควรจะรับมืออย่างไร
“กบข.เตรียมแผนไว้ว่า โดยตั้งสมมุติฐานไว้ในหลาย ๆ กรณีด้วยกัน ว่าถ้ามีเหตุการณ์ตามที่ประเมินไว้ควรจะรับมืออย่างไร ถือเป็นเรื่องเฉพาะหน้า เพราะการลงทุนของกบข.จะมองภาพลงทุนระยะยาวมากกว่า และจัดสรรเงินเพื่อการลงทุนระยะยาว ดังนั้นขณะนี้ไม่ได้ปรับพอร์ตการลงทุนมาก”
ปัจจุบันกบข.มีการลงทุนในหุ้นในประเทศ 9% ของพอร์ต และโดยปกติไม่ได้ถือครองเงินสดมาก ส่วนใหญ่จะเป็นในรูปของตราสารหนี้ระยะสั้นมากกว่า